लुधियाना। सीबीएसई ने सभी स्कूलों को प्राइवेट पब्लिशर्स की जगह एनसीईआरटी की किताबें लगाने के लिए कहा है। लेकिन शहर के प्राइवेट स्कूल सीबीएसई के आदेशों का उल्लंघन कर तीन से चार गुना महंगी प्राइवेट पब्लिशर्स की किताबें ही बेच रहे हैं। स्कूलों का कहना है कि एनसीईआरटी का पहली से पांचवीं क्लास तक का सिलेबस सीबीएसई के स्टैंडर्ड का नहीं है। प्राइवेट पब्लिशर्स की महंगी किताबें लगाने के सवाल का जवाब नहीं दे पाए। वहीं, स्कूल की किताबों की लिस्ट न तो पेरेंट्स को मालूम होती है और न ही बुक सेलर्स को। बुक सेलर्स के अनुसार स्कूल द्वारा कुछ किताब विक्रेताओं के साथ संपर्क कर सिर्फ उन्हें ही किताबों की सूची दी जाती है। यही नहीं कई स्कूलों द्वारा स्कूल के अंदर स्टॉल लगा कर भी महंगी किताबें बेची जाती हैं।
गौरतलब है कि चेरिटेबल ट्रस्ट के नाम पर स्कूल चलाए जाते हैं। लेकिन स्कूलों द्वारा किताबों और यूनिफॉर्म की कॉमर्शियलाइजेशन के चलते पेरेंट्स को महंगे दामों पर स्कूल में या स्कूल द्वारा बताए दुकानदार से ही खरीदारी करनी पड़ती है। यही नहीं उन्हें जबरन किताबों का सारा सैट, स्कूल के लोगो लगी नोटबुक्स, पैंसिल का सेट, स्टेशनरी की तमाम आइटम्स खरीदनी पड़ती हंै। यही नहीं स्कूलों को सीबीएसई की ओर से स्कूल की वेबसाइट पर किताबों की लिस्ट भी लगाने के आदेश हैं। जिसे कोई भी स्कूल नहीं मान रहा। गौरतलब है कि पेरेंट्स द्वारा दिसंबर या जनवरी तक स्कूलों से किताबों की लिस्ट जारी करने की मांग की जाती है। लेकिन स्कूलों द्वारा सेशन शुरू होने से 10 दिन पहले स्कूल आकर किताबें लेने के मैसेज भेजे जाते हैं।
सेशन शुरू होने पर पहले ही दिन बच्चों से सारी किताबें मांगी जाती हैं न देने वाले बच्चों को बेइज्जत तक किया जाता है। कहां है सारी गड़बड़ी: कई स्कूलों द्वारा कुछ बुक डीलर्स को ही अपने स्कूल की किताबों की लिस्ट दी जाती है। इससे कि वो किताबें सिर्फ एक या दो डीलर्स के पास ही उपलब्ध होती हैं। जो स्कूल कॉमर्शियलाइजेशन न करने का नोटिफिकेशन दे चुके हैं वो स्कूल में किताबें न बेच कर कुछ दूरी पर घर में बेच रहे हैं या किसी एक बुक डीलर के पास से ही किताबें लेने के लिए कहते हंै। एक बुक सैलर ने बताया कि स्कूल वालों की बड़े बुक डीलर्स के साथ सेटिंग होती है। 100 फीसदी कमाई में से 80-90 फीसदी प्रॉफिट स्कूल के पास जाता है। जबकि 10-20 पर्सेंट प्रॉफिट बुक सैलर का होता है।
आगे की स्लाइड्स में पढ़ें पूरी खबर
hin_Deva hin_Deva hin_Deva hin_Deva